Obren Petrović
<s>Obren Petrović (Doboj, FNRJ, 11. maj 1957) je političar iz Doboja u Republici Srpskoj u Bosni i Hercegovini.</s><s>Trenutno obavlja funkciju gradonačelnika Doboja.</s><s>Član je Srpske demokratske stranke.</s>

<s>Biografija 
Obren Petrović je rođen u Doboju, gdje je završio osnovnu i srednju školu.</s><s>Studirao je i diplomirao 24. decembra 1988. godine na Fakultetu političkih nauka u Zagrebu (smjer profesor odbrane i zaštite).</s>

<s>Veći dio radnog vijeka do ratnih sukoba devedesetih proveo je u opštinskom Sekretarijatu za narodnu odbranu, te u Centru javne bezbjednosti Doboj gdje je obavljao različite poslove.</s><s>Nakon penzionisanja u Ministarstvu unutrašnjih poslova Republike Srpske prelazi u Administrativnu službu opštine Doboj, na mjesto šefa Odsjeka za civilnu zaštitu opštine Doboj.</s>

<s>Nakon što su odlukama Visokog predstavnika u Bosni i Hercegovini smijenjena dva njegova prethodnika, odlukom Skupštine opštine Doboj Obren Petrović imenovan je na funkciju načelnika opštine 2002. godine.</s><s>Na Lokalnim izborima održanim 2004. godine, kao i na Lokalnim izborima 2008. godine biran je za načelnika opštine.</s>

<s>Nekadašnja opština Doboj dobila je status Grada 18. jula 2012. godine kada je Narodna skupština Republike Srpske usvojila Zakon o Gradu Doboj, tačnije Zakon o lokalnoj samoupravi.</s><s>Iste te godine održani su Lokalni izbori 2012, kada su građani izabrali Obrena Petrovića za prvog gradonačelnika Doboja.</s><s>Na lokalnim izborima 2016. godine Petrović je po drugi put izabran za gradonačelnika Doboja.</s>

<s>Reference</s>

<s>Spoljašnje veze 
 Službena stranica Grada Doboj
 Srpska demokratska stranka - službena internet prezentacija 
 Narodna skupština Republike Srpske
 Centralna izborna komisija Bosne i Hercegovine</s>

<s>Političari Republike Srpske
Bosanskohercegovački gradonačelnici
Biografije, Doboj</s>

